**Zápisnica**

**č. 5/19/2014**

**z 19. zasadania obecného zastupiteľstva**

**konaného dňa 05. 12. 2014 na obecnom úrade v Čekovciach**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní** : podľa prezenčnej listiny (Príloha č 1)

**Počet prítomných poslancov:** 5

 Ing. Jozef Ľupták

 Jozef Ľalík

 Stanislav Gajdošík

 Ján Hanes

 Miroslav Nôta

**Kontrolórka obce**:

**Pracovníčka OcÚ:** Mgr. Andrea Piatrovová

**Ostatní prítomní**:

1. **Otvorenie, určenie zapisovateľa a overovateľa zápisnice**

 Zasadnutie obecného zastupiteľstva v Čekovciach otvoril a viedol Milan Gregáň, starosta obce Čekovce. V úvode privítal prítomných poslancov. Starosta obce skonštatoval, že je prítomných všetkých 5 poslancov obecného zastupiteľstva, čo predstavuje 100%-nú účasť všetkých poslancov a že obecné zastupiteľstvo je uznášania schopné.

 Návrh programu zasadnutia obecného zastupiteľstva bol poslancom doručený spolu s pozvánkou na zasadnutie obecného zastupiteľstva. Všetky materiály na rokovanie obecného zastupiteľstva si poslanci mohli pred zasadaním nájsť na internetovej stránke obci alebo na úradnej tabuli na obecnom úrade v Čekovciach.

 Milan Gregáň, starosta obce, prečítal program. K návrhu neboli vznesené iné návrhy.

 Starosta obce dal hlasovať o  návrhu programu o zasadnutia obecného zastupiteľstva v Čekovciach:

1. **Otvorenie**
2. **Určenie zapisovateľa a overovateľa zápisnice**
3. **Kontrola uznesení**
4. **Návrh rozpočtu na roky 2015 , 2016 , 2017**
5. **Návrh úprav rozpočtu za rok 2014**
6. **Návrh VZN** o miestnych daniach a miestnom poplatku za komunálne odpady a drobné stavebné odpady
7. **Návrh VZN** o poplatkoch za služby a poplatkoch za prenájom obecného majetku
8. **Návrh VZN** o zásadách odmeňovania poslancov obecného zastupiteľstva v obci Čekovce
9. **Návrh VZN** o podmienkach predaja výrobkov a poskytovania služieb na trhovom mieste
10. **Zásady hospodárenia s finančnými prostriedkami obce Čekovce**
11. **Schválenie Bezpečnostného projektu** informačných systémov a osobných údajov obce Čekovce
12. **Vyhlásenie „*Výberového konania na funkciu Hlavný kontrolór obce*“**
13. **Rôzne**

**13. Diskusia**

 **14. Záver**

***Za****: 5* ***Proti****: 0* ***Zdržalo sa****: 0*

Poslanci obecného zastupiteľstva***schválili*** *Program 19. zasadnutia Obecného zastupiteľstva v Čekovciach bez výhrad.*

1. **Určenie zapisovateľa a overovateľa zápisnice**

 Za zapisovateľku bola navrhnutá hospodárka obce Mgr. Andrea Piatrovová a za overovateľov zápisnice boli navrhnutí poslanec obecného zastupiteľstva Stanislav Gajdošík a poslanec obecného zastupiteľstva Ján Hanes.

1. **Kontrola uznesení**

 Starosta obce, Milan Gregáň, informoval prítomných poslancov o tom, že na obci zamestnáva cez úrad práce sociálnych vecí a rodiny 30. občanov z našej obce, ktorí sú dlhodobo nezamestnaní a poberajú dávky v hmotnej núdzi od štátu. Poslanec Miroslav Nôta, sa zaujímal o to, či od štátu dostáva obec nejaké dotácie na financovanie zamestnávania týchto ľudí. Starosta obce, Milan Gregáň, odpovedal, že žiadne finančné prostriedky nedostávame.

 Starosta obce, Milan Gregáň, ďalej oboznámil obecné zastupiteľstvo:

- že bol splatený Babicov dom a dokončila sa aj jej rekonštrukcia. Rekonštukcia bola vykonaná hlavne prostredníctvom dobrovoľníckych prác našich občanov, materiál na rekonštrukciu dodala obec.

- že bola taktiež dokončená rekonštrukcia priestranstva pred miestnym pohostinstvom, tzv. „kolo“,

- že 4 krát prebehlo kosenie cintorína a jeho okolia,

- že boli vyčistené miesta popri cestách do častí obce „Osičie“ a na „Majer“. Starosta obce, upovedomil obecné zastupiteľstvo, že chce pokračovať v týchto prácach, až kým nebudú vyčistené všetky priestranstvá popri cestách a to hlavne z toho dôvodu, aby zarastené časti nezadržiavali sneh.

*-* žesa dňa 11. 10. 2014 konala v obci Tradičná chuť Hontu, ktorá sa stretla s pozitívnymi ohlasmi. Starosta zhodnotil, že sa podujatia zúčastnilo cca 1200 ľudí a poďakoval poslancom za aktívnu účasť na prípravách a priebehu podujatia.

- že Slovak Telecom, na základe viacerých sťažností od obce Čekovce na havarijný a zaťažujúci stav telekomunikačných stĺpov v obci, začal so zavádzaním bezdrôtových telefónov v obci, čím sa tieto stĺpy odbremenia,

- že bola dokončená zmluva s Veoliou, ktorá preberá vodovod v časti obce „Majer“. Veolia bude ďalej samostatne uzatvárať zmluvy s odberateľmi vody, čo bude pravdepodobne zdĺhavý proces, nakoľko odberatelia musia mať vysporiadané pozemky.

- že v roku 2015 možno čerpať Eurofondy, hlavne na rekonštrukcie budov vo vlastníctve obce, ale aj na rekonštrukciu ciest, ktoré sú v súkromnom vlastníctve a môžu sa nachádzať v intraviláne, ale aj v extraviláne a to s podmienkou, že by si ich obec prenajala na niekoľko rokov. Do týchto projektov by chcel starosta obce zapojiť aj obec Čekovce.

 Poslanec Miroslav Nôta, sa zaujímal, či prišla dotácia na opravu ciest od štátnych lesov. A ak prišla, prečo sa nedala opraviť cesta smerom do časti obce „Háj“, ktorá bola najviac zničená ťažkými strojmi, ktoré prepravovali drevo. Starosta obce, Milan Gregáň, odpovedal, že dotácia prišla a že na opravu vybral iné časti ciest, ktoré pokladal, za viac zničené.

 Poslanci obecného zastupiteľstva, Miroslav Nôta a Ján Hanes, žiadali, aby sa v obci ráno zapínalo verejné osvetlenie skôr, nakoľko ľudia chodia do práce veľmi skoro a všade je veľká tma.

1. **Návrh rozpočtu na roky 2015, 2016, 2017**

 Starosta obce, Milan Gregáň, prešiel k ďalšiemu bodu, ktorým bol návrh rozpočtu na rozpočtové roky 2015, 2016, 2017. Upovedomil obecné zastupiteľstvo o tom, že rozpočtu sa najviac venovala hospodárka obce, Mgr. Andrea Piatrovová, preto jej odovzdáva slovo.

 Hospodárka obce, Mgr. Andrea Piatrovová, informovala obecné zastupiteľstvo, že rozpočet obce Čekovce na rok 2015 a viacročný rozpočet na roky 2016, 2017 bol zostavený ako vyrovnaný a vnútorne sa člení na bežný rozpočet, kapitálový rozpočet a jeho súčasťou sú aj finančné operácie. Ďalej upovedomila, že starosta obce ho predkladá na schválenie obecnému zastupiteľstvu na úrovni hlavnej kategórie ekonomickej klasifikácie rozpočtovej klasifikácie (Príloha č. 2). Hospodárka vysvetlila jednotlivé kategórie ekonomickej klasifikácie. Informovala obecné zastupiteľstvo s plánmi na rok 2015, ktoré sú premietnuté do rozpočtu obce.

 Rozvinula sa diskusia o rozpočte na rok 2015 a na roky 2016, 2017. Poslanec Miroslav Nôta, pripomenul, že v rozpočte treba rátať, aj s opravou klubu dôchodcov, konkrétne so zavedením vody do miestnosti klubu dôchodcov. Starosta obce, Milan Gregáň, odpovedal, že už je zakúpený prietokový ohrievač aj materiál na opravu vodovodu.

 Hospodárka obce požiadala starostu obce, Milana Gregáň, aby dal hlasovať o návrhu rozpočtu na rok 2015 a viacročného rozpočtu na roky 2016, 2017.

 Starosta obce dal hlasovať *o návrhu rozpočtu obce Čekovce na rok 2015 a o viacročnom rozpočte na roky 2016,2017.*

 **Za**: 5 **Proti**: 0 **Zdržali sa**: 0

Poslanci obce **schválili** *návrh rozpočtu obce Čekovce na rok* 2015 bez výhrad a **zobrali na vedomie** *návrh viacročného rozpočtu na roky 2016,2017*.

 Hospodárka obce uviedla, že schválený rozpočet bude zverejnený aj na internetov stránke obce.

 Taktiež pripomenula poslancom obecného zastupiteľstva, že naďalej možno uplatniť zákon č. 583 /2004 o rozpočtových pravidlách územnej samosprávy a o zmene a doplnení niektorých zákonov, kde v § 4 ods. 5, sa píše, že „*rozpočet obce obsahuje aj zámery a ciele, ktoré bude obec realizovať z výdavkov rozpočtu obce (ďalej len "program obce"), to neplatí, ak obecné zastupiteľstvo obce s počtom obyvateľov do 2 000 rozhodne o* *neuplatňovaní programu obce.*“ Preto požiadala starostu obce, Milana Gregáňa, aby dal hlasovať o neuplatňovaní programového rozpočtu.

 Starosta obce dal hlasovať o neuplatňovaní programového rozpočtu v roku 2015.

 **Za**: 5 **Proti:** 0 **Zdržali sa:** 0

Poslanci obce **schválili** *neuplatňovanie programového rozpočtu v r. 2015* bez výhrad.

**5. Návrh úprav rozpočtu za rok 2014**

 Hospodárka obce, Mgr. Andrea Piatrovová, informovala obecné zastupiteľstvo, že od posledného rozpočtového opatrenia starostu obce č. 2 / 2014 z dňa 25. 11. 2014, boli zistené skutočnosti, ktoré je potrebné zapracovať do rozpočtu prostredníctvom rozpočtovej zmeny v súlade s § 14 ods. 2 písm. a) až c) zákona č. 583/20013 Z. z. o rozpočtových pravidlách územnej samosprávy a o doplnení niektorých zákonov v znení neskorších predpisov. Tieto rozpočtové zmeny musí chváliť obecné zastupiteľstvo. Preto požiadala, aby starosta obce dal hlasovať o úpravách rozpočtu obce za rok 2014.

 Starosta obce dal hlasovať o úpravách rozpočtu obce prostredníctvom rozpočtových zmien v súlade so zákonom.

 **Za**: 5 **Proti:** 0 **Zdržali**

Poslanci obce **schválili** *úpravy rozpočtu za rok 2014*bez výhrad.

 Hospodárka obce upovedomila obecné zastupiteľstvo, že úprava rozpočtu bude zapracovaná v účtovnom mesiaci december 2014.

**6. Návrh VZN o miestnych daniach a miestnom poplatku za komunálne odpady a drobné stavebné odpady**.

 Hospodárka obce, Mgr. Andrea Piatrovová, upozornila obecné zastupiteľstvo, že sa menil a dopĺňal zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady a tieto zmeny sú zapracované aj do nového VZN na rok 2015 o miestnych daniach a miestnom poplatku za komunálne odpady. Vysvetlila o aké zmeny ide.

 Starosta obce, Milan Gregáň, vo VZN navrhol zvýšiť miestny poplatok za komunálne odpady z pôvodných 12,- eur na osobu a rok na 14,- eur na osobu a rok, pretože obec v roku 2014 doplácala na vývoz komunálneho odpadu. Rozprúdila sa konverzácia o zvýšení poplatku, o spôsobe vývozu komunálneho odpadu a o separovanom zbere v obci. Poslanec Ing. Jozef Ľupták, navrhol, aby sa robila v obci väčšia osveta ohľadom separovaného zberu, triedenia odpadu, možností kompostovania.

 Starosta obce, Milan Gregáň, dal hlasovať o zvýšení miestneho poplatku za komunálne odpady a drobné stavebné odpady.

 **Za**: 5 **Proti:** 0 **Zdržali**

Poslanci obce **schválili** *zvýšenie miestneho poplatku za komunálne odpady a drobné stavebné odpady na rok 2015* bez výhrad.

 Starosta obce, Milan Gregáň, dal hlasovať o návrhu VZN č. 1/2015 o miestnych daniach a miestnom poplatku za komunálne odpady a drobné stavebné odpady.

 **Za**: 5 **Proti:** 0 **Zdržali**

Poslanci obce **schválili** *VZN č. 1/2015 o miestnych daniach a miestnom poplatku za komunálne odpady a drobné stavebné odpady* bez výhrad.

**7. Návrh VZN o poplatkoch za služby a poplatkoch za prenájom obecného majetku**

 Hospodárka obce, Mgr. Andrea Piatrovová, informovala obecné zastupiteľstvo o obsahu nového VZN o poplatkoch za služby a poplatkoch za prenájom obecného majetku. Diskusia sa rozvinula pri § 14 Spoločné ustanovenie, odsek 1, ktorý hovoril o 50% zľave z poplatkov pre starostu obce, zamestnancov obce, poslancov, členov komisií obce výhradne za účelom osobnej potreby. Poslanec, Miroslav Nôta, vysvetľoval, že osobnú potrebu možno chápať z rôznych hľadísk, preto by odporučil, tento odsek vynechať a zníženie poplatku neuplatňovať. Ostatní poslanci súhlasili.

 Starosta obce, Milan Gregáň, dal hlasovať o VZN č. 2/2015 o poplatkoch za služby a poplatkoch za prenájom obecného majetku.

 **Za**: 5 **Proti:** 0 **Zdržali:** 0

 Poslanci obce **schválili** *VZN č. 2/2015 o poplatkoch za služby a poplatkoch za prenájom obecného majetku* s výhradou.

**8. Návrh VZN o zásadách odmeňovania poslancov obecného zastupiteľstva v obci Čekovce**

 Starosta obce, Milan Gregáň, informoval, že sa v novom VZN o zásadách odmeňovania poslancov obecného zastupiteľstva nemení výška odmeny v porovnaní s predchádzajúcim VZN z roku 2014.

 Poslanci obecného zastupiteľstva uložili vo VZN preštylizovať §4 Odmeňovanie zástupcu starostu v zmysle, že odmenu zástupcu starostu obce bude navrhovať obecné zastupiteľstvo podľa náročnosti úloh, ktoré má zástupca starostu splniť, počas neprítomnosti starostu obce.

 Starosta obce, Milan Gregáň, dal hlasovať o VZN č. 3/2015 o zásadách odmeňovania poslancov obecného zastupiteľstva v obci Čekovce.

 **Za**: 5 **Proti:** 0 **Zdržali:** 0

Poslanci obce **schválili** *VZN č. 3/2015 o zásadách odmeňovania poslancov obecného zastupiteľstva v obci Čekovce*s výhradou.

**9. Návrh VZN o podmienkach predaja výrobkov a poskytovania služieb na trhovom mieste**

 Hospodárka obce, Mgr. Andrea Piatrovová, upovedomila obecné zastupiteľstvo o novele zákona č. 101/2014, ktorým sa mení a dopĺňa zákona č. 178/1998 o podmienkach predaja výrobkov a poskytovania služieb na trhových miestach, podľa ktorého bolo vypracované VZN č. 04/2015 obce Čekovce.

 Ďalej informovala, že regionálna veterinárna a potravinová správa Zvolen (RVPS) vydala stanovisko, podľa ktorého predaj (umiestňovanie na trh) musí spĺňať všetky požiadavky zákona NR SR č. 152/1995 Z. z o potravinách.

 Hospodárka obce, upozornila, že je preto dobré mať vypracované aj VZN o podmienkach predaja výrobkov a poskytovania služieb na trhovom mieste, v ktorom si obec presne určí ktoré výrobky a ktoré služby môžu byť v obci poskytované, čím sa dá zmierniť tvrdosť zákona. Toto VZN je potrebné zaslať RVPS do Zvolena, ktoré k nemu vydá ich stanovisko. Ďalej je však povinnosťou obce vopred nahlásiť predaj potravín na trhových miestach RVPS Zvolen.

 Starosta obce, Milan Gregáň, dal hlasovať o VZN č. 4/2015 o podmienkach predaja výrobkov a poskytovania služieb na trhovom mieste.

 **Za**: 5 **Proti:** 0 **Zdržali:** 0

Poslanci obce **schválili** *VZN č. 4/2015 o podmienkach predaja výrobkov a poskytovania služieb na trhovom mieste* bez výhrad*.*

**10**. **Zásady hospodárenia s finančnými prostriedkami obce Čekovce**

 Hospodárka obce, Mgr. Andrea Piatrovová, oboznámila obecné zastupiteľstvo s obsahom zásad hospodárenia s finančnými prostriedkami obce Čekovce, ktorý tvorí druhú časť zásad s podnázvom rozpočtový proces. Diskusia sa rozvinula pri bode o úpravách rozpočtu. Poslanec, Ján Hanes, nesúhlasil s tým, aby zmeny rozpočtu v rámci schváleného rozpočtu, t.j. nemenia sa celkové príjmy a celkové výdavky, vykonával iba starosta obce. Hospodárka obce a poslanci obecného zastupiteľstva sa mu snažili vysvetliť, že takéto zmeny môže vykonávať starosta obce a obecnému zastupiteľstvu pri každom zastupiteľstve starosta predloží dôvodovú správu o úpravách rozpočtu, podľa ktorej oboznámi poslancov obecného zastupiteľstva o úpravách.

 Starosta obce, Milan Gregáň, dal hlasovať o Zásadách hospodárenia s finančnými prostriedkami obce Čekovce, časť II Rozpočtový proces.

 **Za**: 5 **Proti:** 0 **Zdržali:** 0

Poslanci obce **schválili** *Zásady hospodárenia s finančnými prostriedkami obce Čekovce, časť II Rozpočtový proces* s výhradou.

**11. Schválenie Bezpečnostného projektu informačných systémov a osobných údajov obce Čekovce**

 Starosta obce, Milan Gregáň, informoval poslancov obecného zastupiteľstva o tom, že hospodárka obce, Mgr. Andrea Piatrovová, vypracovala pre obec bezpečnostný projekt a predal jej slovo. Hospodárka obce oboznámila poslancov obecného zastupiteľstva s obsahom bezpečnostného projektu a jeho prílohami.

 Starosta obce, Milan Gregáň, dal hlasovať o Bezpečnostnom projekte informačných systémov osobných údajov obce Čekovce.

 **Za**: 5 **Proti:** 0 **Zdržali:** 0

Poslanci obce **schválili** *Bezpečnostný projekt informačných systémov osobných údajov obce Čekovce* bez výhrad.

**12. Vyhlásenie „*Výberového konania na funkciu Hlavný kontrolór obce*“**

Starosta obce, Milan Gregáň, oboznámil obecné zastupiteľstvo, že musí byť vyhlásené výberové konanie na hlavného kontrolóra obce, nakoľko od 30. 06. 2014 ho v našej obci nemáme.

**13. Rôzne**

 V bode rôzne poslanci obecného zastupiteľstva na základe žiadosti o výmenu okien na obecnom byte, ktorú starostovi obce predložiť Jozef Križan, diskutovali o tejto výmene. V rozpočte obce je rozpočtovaných 600,- eur na výmenu okien, oboznámil starosta obce. Ďalej pokračoval tým, že výmena okien by mohla prebiehať postupne, napr. v roku 2015 predné okná a v ďalšom roku ostatné okná. Poslanca obecného zastupiteľstva Ing. Jozefa Ľuptáka zaujímalo, podľa akých kritérií bude starosta vyberať okná. Starosta obce, Milan Gregáň, odpovedal, že podľa najvýhodnejšej ponuky. Poslanci obecného zastupiteľstva sa zhodli, že ak by nájomníci trvali na tom, že chcú okná vo vyššom štandarde, obec im ponúkne najvýhodnejšiu ponuku a rozdiel si doplatia.

 V druhej časti bodu rôzne starosta obce, Milan Gregáň, informoval a požiadal poslancov obecného zastupiteľstva, aby sa zúčastnili príprav a priebehu osláv jubilantov a uvítania detí do života, ktoré sa uskutoční dňa 14. 12. 2014.

 Ďalej informoval, že Mikuláš sa pravdepodobne konať v našej obci nebude, ale sám rozdá balíčky tesne pred Vianocami deťom zo sociálne slabých rodín.

**14. Diskusia**

 V diskusií zaujímalo poslanca Ing. Jozefa Ľuptáka, či bola do funkcie menovaná staro-nová riaditeľka materskej školy, Zuzana Packová. Starosta obce, Milan Gregáň, odpovedal, že zatiaľ nie, nakoľko pozvanie na predchádzajúce obecné zastupiteľstvo, na ktorom mala byť do funkcie menovaná, musela z osobných dôvodov odmietnuť.

 Poslanec Miroslav Nôta upozornil na to, že na internetov stránke obce sa píše o tom, že obec nemôže upravovať a udržiavať účelové komunikácie, ktoré sú v súkromnom vlastníctve obyvateľov obce, avšak obec na týchto komunikáciách vyoráva sneh. Starosta obce, Milan Gregáň, odpovedal, že na vyorávanie snehu sa to nevzťahuje.

 Poslanec Miroslav Nôta, opäť žiadal opravu cesty a priepustu na ceste pri pani Očovskej a smerom do časti obce „Háj“ a smerom do časti obce „Osičie“.

Ďalej ho zaujímalo, či bola splnená úloha z predchádzajúceho zastupiteľstva o tom, že treba k mostom obci prizvať statika. Starosta obce, Milan Gregáň, odpovedal, že prizvanie statika by stálo obec cca 1000 eur. Poslanci obecného zastupiteľstva sa zhodli, že treba podať žiadosť na dopravný inšpektorát, aby na tieto mosty umiestnili dopravné značenia s obmedzeniami, ktoré by však povoľovali vstup smetiarom.

 Poslanca Jána Hanesa zaujímalo, prečo ešte nebola vykonaná fyzická inventúra majetku obce. Starosta obce, Milan Gregáň, odpovedal, že zatiaľ sa nenašiel vhodný čas. Poslanci obecného zastupiteľstva stanovili dátum inventúry na 29. 12. 2014.

**15. Záver**

Nakoľko bol program zasadnutia obecného zastupiteľstva vyčerpaný, Milan Gregáň, starosta obce, poďakoval prítomným poslancom za účasť na tomto zasadnutí. Taktiež poďakoval poslancom za predchádzajúce 4 roky spolupráce, ktoré taktiež pozitívne zhodnotil. Na úplný koniec starosta obce, Milan Gregáň, poslancov pozval na ustanovujúce zasadanie obecného zastupiteľstva v Čekovciach ktoré sa bude konať 02.01.2015.

**Uznesenie**

**č. 05/19/2014**

**z obecného zastupiteľstva**

**konaného dňa 05. 12. 2014 na obecnom úrade v Čekovciach**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. *Obecné zastupiteľstvo na svojom zasadnutí* **berie na vedomie**:
* návrh viacročného rozpočtu na roky 2016,2017,
* vyhlásenie výberového konania na hlavného kontrolóra obce Čekovce.
1. *Obecné zastupiteľstvo na svojom zasadnutí* **schvaľuje:**
2. *Program 19. zasadnutia Obecného zastupiteľstva v Čekovciach* bez výhrad*.*

***Za****: 5* ***Proti****: 0* ***Zdržalo sa****: 0*

1. *Návrh rozpočtu obce Čekovce na rok* 2015 bez výhrad.

***Za****: 5* ***Proti****: 0* ***Zdržalo sa****: 0*

1. *Neuplatňovanie programového rozpočtu v r. 2015* bez výhrad.

***Za****: 5* ***Proti****: 0* ***Zdržalo sa****: 0*

1. *Úpravy rozpočtu za rok 2014, ktoré budú zapracované v účtovnom mesiaci december* bez výhrad.

***Za****: 5* ***Proti****: 0* ***Zdržalo sa****: 0*

1. *Zvýšenie miestneho poplatku za komunálne odpady a drobné stavebné odpady na rok 2015* bez výhrad.

***Za****: 5* ***Proti****: 0* ***Zdržalo sa****: 0*

1. *VZN č. 1/2015 o miestnych daniach a miestnom poplatku za komunálne odpady a drobné stavebné odpady* bez výhrad

***Za****: 5* ***Proti****: 0* ***Zdržalo sa****: 0*

1. *VZN č. 2/2015 o poplatkoch za služby a poplatkoch za prenájom obecného majetku* s výhradou.

***Za****: 5* ***Proti****: 0* ***Zdržalo sa****: 0*

1. *VZN č. 3/2015 o zásadách odmeňovania poslancov obecného zastupiteľstva v obci Čekovce*s výhradou.

***Za****: 5* ***Proti****: 0* ***Zdržalo sa****: 0*

1. *VZN č. 4/2015 o podmienkach predaja výrobkov a poskytovania služieb na trhovom mieste* bez výhrad*.*

***Za****: 5* ***Proti****: 0* ***Zdržalo sa****: 0*

1. *Zásady hospodárenia s finančnými prostriedkami obce Čekovce, časť II Rozpočtový proces* s výhradou.

***Za****: 5* ***Proti****: 0* ***Zdržalo sa****: 0*

1. *Bezpečnostný projekt informačných systémov osobných údajov obce Čekovce* bez výhrad.

***Za****: 5* ***Proti****: 0* ***Zdržalo sa****: 0*

1. *Obecné zastupiteľstvo na svojom zasadnutí* **ukladá:**
* zapínať verejné osvetlenie v skorších ranných hodinách,
* zaviesť vodu do miestnosti klubu dôchodcov,
* vynechať vo VZN č. 02/2015 50% úľavu na poplatkoch pre starostu obce, zamestnancov, obce, poslancov, členov komisií obce výhradne za účelom osobnej potreby,
* vo VZN č. 03/2015 preštylizovať odsek o odmeňovaní zástupcu starostu,
* na každom zastupiteľstve predložiť dôvodovú správu starostu obce o úpravách rozpočtu ak boli vykonávané,
* menovať do funkcie riaditeľku materskej školy,
* opraviť cesty a priepust pri pani Očovskej, smerom do časti obce „Háj“ a na „Osičie“,
* podať žiadosť na dopravný inšpektorát na dopravné značenie na mosty
* vykonať fyzickú inventúru majetku obecného zastupiteľstva 29. 12. 2014

Zápisnicu overil: Stanislav Gajdošík .....................................

 Ján Hanes .....................................

Zapísal: Mgr. Andrea Piatrovová .....................................

V Čekovciach 09. 12. 2014

 Starosta obce Čekovce

 Milan Gregáň

Príloha č. 1



Príloha č. 2

